Gandia rep estudiants d'FP de Laval per a fer les pràctiques en empreses hostaleres de la ciutat
12 juny 2025

## Gandia rep estudiants d'FP de Laval per a fer les pràctiques en empreses hostaleres de la ciutat12 juny 2025Última actualització: 12 juny 2025

![](../gestion/img/abcffa408f4a3ca1cdffe54a6b2a297bf32bf3059802786c038dd14bf87e890e.jpg)  
  

La regidora delegada d’Agermanaments, Liduvina Gil, va rebre ahir a l’Ajuntament de Gandia els quatre alumnes de Formació Professional de l’Institut Robert Buron de Laval, França, que realitzaran les seues pràctiques d’hostaleria a la nostra ciutat, als restaurants Alquimia, Ca Marc i Vins i Més.  
Els estudiants (Bazot Ryan, Decochereaux Málaga, Blanchard Malone i Adam Lalao) han estat acompanyats per Gaelle Bastian, professora de castellà, i per Remande Gauthier, responsable del Programa Erasmus de l’institut francés. Aquesta iniciativa forma part del programa de germanor que uneix Gandia amb la localitat francesa des de fa ja 46 anys.  
Gil ha recordat que es tracta de la segona edició de l’intercanvi que es du a terme enguany, i ha destacat que aquestes pràctiques ajuden a consolidar l’idioma i permeten als estudiants conéixer altres formes de treballar.

Tant els tutors com els alumnes van subratllar la importància d’aquests intercanvis que, a més de l’àmbit laboral, permeten als estudiants conéixer la nostra cultura, gastronomia i tradicions. A més, van agrair a l’Ajuntament de Gandia i a la regidoria que encapçala Liduvina Gil per facilitar aquests intercanvis.

[Twittear](https://twitter.com/share)